WhatsApp foydalanuvchilarning shaxsiy ma'lumotlarini oshkor qiladi

Germaniyadagi ijtimoiy tarmoqlar foydalanuvchilari Facebook kompaniyasi ustidan sudga murojaat qilishdi. Bunga kompaniyaga tegishli bo‘lgan WhatsApp messenjeridir. Shikoyat qiluvchilarga ko‘ra, mobil ilova foydalanuvchilarga tegishli ma'lumotlarni to‘playdi va tarqatadi, deb yozmoqda ZD Net.
Foydalanuvchilar 2016 yil avgustida WhatsApp shaxsiy ma'lumotlarni oshkor qilishini ilk marotaba aniqlashgan edi. Ilova avtomatik ravishda telefon raqami, ism-sharif, tug‘ilgan sana va boshqalarni Facebook sahifasiga biriktirib qo‘yadi.  Ekspertlarga ko‘ra, ayni shu jadval asosida aloqalar ro‘yxatidagi do‘stlar Facebook sahifasiga qo‘shiladi. Bunda WhatsApp foydalanuvchidan shaxsiy ma'lumotlarni Facebook tarmog‘ida joylashtirishga doir izn so‘ramaydi.
Shunga ko‘ra, foydalanuvchilar iste'molchilar tashkilotlari federatsiyasiga bog‘lanishgan. Aynan ushbu tashkilot sudga ariza topshirgan. 
WhatsApp ilovasining ta'kidlashicha, bu usulda shaxsiy ma'lumotlarni taqdim etish, foydalanish kelishuvida qayd etilgan. Shu bilan birga, mobil ilova rahbariyati maxfiylik siyosati va foydalanish shartlari YeI qonun va me'yorlariga mos kelishini alohida uqdirishmoqda.